Klase: 1.klase

Priekšmets : Dizains un tehnoloģijas.

Laiks: 2x40

Tēma: Izstrādājuma pagatavošana no sāls mīklas.

Sasniedzamais rezultāts: Pēc instrukcijas, sadarbojoties ar grupas biedriem, pagatavo veidošanas materiālu( sāls mīklu). No pagatavotā materiāla veido izstrādājumu pēc parauga un patstāvīgi.

Kā pārliecināšos, ka SR ir sasniegts? Skolēni pagatavos veidošanas materiālu – sāls mīklu. Pagatavos no sāls mīklas izstrādājumu. Pastāstīs par tā pielietojumu un vērtēs rezultātu.

|  |  |  |
| --- | --- | --- |
| Mācību notikums. | Skolotāja darbības. | Skolēnu darbības. |
| Pievērst uzmanību. | * Aicina uz sarunu - atsaukt atmiņā iepriekšējā mācību stundā apgūto.( darbošanās ar plastilīnu) * Rosina pastāstīt, kādas īpašības piemīt plastilīnam. * Parāda dažus no sāls mīklas pagatavotus priekšmetus. Mudina skolēnus izteikt savas domas, no kā tie varētu būt pagatavoti. | * Stāsta, ko darījām, veidojām no plastilīna, kā to darījām. Kāds ir plastilīns. * Skolēni pēta, patausta, pasmaržo, var arī pagaršot skolotājas piedāvātos priekšmetus un saka, no kā tie varētu būt pagatavoti. |
| Komunicēt SR. | Jautā skolēniem, ko varētu šajā stundā iemācīties un kur tas varētu noderēt? | Pastāsta, ka šajā stundā varētu paši pagatavot sāls mīklu un pagatavot no tās izstrādājumus |
| Aktivizēt skolēnu zināšanas. | Jautā, vai skolēni ir jau iepriekš saskārušies ar mīklas gatavošanas procesu, ko viņi par to zina? Kas ir vajadzīgs, lai pagatavotu mīklu? | Skolēni stāsta savu pieredzi. |
| Piedāvāt jauno saturu. | * Piedāvā iepazīties ar instrukciju – kā pa solītim pagatavot sāls mīklu. *Pirms tam izrunā, darba grupās noteikumus.* * Aicina katru pamēģināt izveidot bumbiņu, saplacināt, izveidot aukliņu * Aicina skolēnus raksturot, kāda tā ir un ar ko atšķiras no plastilīna? | * Grupās pagatavo sāls mīklu.   *Ievēro grupu darba noteikumus*.   * Raksturo mīklu.( elastīga, sāļa, līp utt.) * Skolēni padarbojas ar mīklu, lai saprastu, kāda tā ir. Var pagaršot, jo nav toksisku vielu. * Pastāsta, ar ko atšķiras no plastilīna. |
| Virzīt mācīšanos un atbalstīt. | Rāda, kā pagatavot svečturi. | Katrs individuāli pagatavo svečturi, sekojot skolotāja norādījumiem |
| Lietot jauno saturu. | Aicina pagatavot izstrādājumu pēc izvēles, pirms tam pārrunājot un pierakstot uz tāfeles idejas. | Gatavo katrs savu izstrādājumu. |
| AS | Mudina pastāstīt par savu darbu, ko ir iemācījies šajā stundā. | Stāsta ,ko ir pagatavojies. Ko iemācījies. |
| Novērtēt | Mudina novērtēt savu darbu | Stāsta, kas izdevās, kas ne, kur varēs izmantot pagatavoto priekšmetu. |
| Sekmēt pārnesi uz reālo dzīvi. | Mudina pastāstīt, kur varēs izmantot prasmi pagatavot sāls mīklu un izstrādājumus no tās. | Stāsta, kur vēl varētu izmantot sāls mīklu. |

Sāls mīklas pagatavošana.

* 100 ml ūdens izšķīdini 2 ēdamkarotes sāls.
* Visu laiku maisot, pakāpeniski pievieno 8 ēdamkarotes miltu.
* Visu kārtīgi samīca.
* Ja mīkla šķiet par šķidru, pievieno vēl miltus!

*Mājas plastilīns gatavs!!!*